<!-- wp:paragraph -->
<p>גירושין הוא אירוע קשה בחייו של אדם, ולמרבה הצער, המגמה הכללית מראה על עלייה מתמדת במספר הזוגות שמתגרשים. את האירוע הקשה הזה ניתן לצלוח בצורה טובה יחסית באמצעות הסכם גירושין המשקף הסכמות משותפות אליהן הגיעו בני הזוג המתגרשים, אך בהינתן קושי להגיע להסכמות כאלה וללא הסכם גירושין חתום, ייאלץ בית המשפט לפסוק עבור בני הזוג בעצמו. מהו הסכם גירושין? מה הוא כולל בתוכו? מי עורך ומי מאשר אותו? כל התשובות בשורות הבאות.</p>
<!-- /wp:paragraph -->

<!-- wp:heading -->
<h2><strong><strong><strong><strong><strong><strong><strong><strong><strong><strong><strong><strong><strong><strong><strong><strong>מהו הסכם גירושין?</strong></strong></strong></strong></strong></strong></strong></strong></strong></strong></strong></strong></strong></strong></strong></strong></h2>
<!-- /wp:heading -->

<!-- wp:paragraph -->
<p>הסכם גירושין הוא הסכם הנחתם בין שני בני זוג בשעת גירושין ופירוק הקשר הזוגי. הסכם זה נערך בכתב ומשקף את ההסכמות אליהן הגיעו בני הזוג ביניהם, בין בצורה ישירה ובין באמצעות גישור או תיווך עורך דין או איש מקצוע רלוונטי אחר. הסכם הגירושין מיועד להסדיר את הפרדת הכוחות בין בני הזוג, ולקבע הסכמות סביב כל הסוגיות הנובעות מן הגירושין, ובכלל זה משמורת ילדים, רכוש משותף, נכסים משותפים, גט, מזונות, חסכונות משותפים וכדומה.</p>
<!-- /wp:paragraph -->

<!-- wp:gallery {"columns":2,"linkTo":"media"} -->
<figure class="wp-block-gallery has-nested-images columns-2 is-cropped"><!-- wp:image {"id":153,"sizeSlug":"large","linkDestination":"media"} -->
<figure class="wp-block-image size-large"><a href="https://www.law-yg.co.il/wp-content/uploads/2020/10/real-estate-img.jpg"><img src="https://www.law-yg.co.il/wp-content/uploads/2020/10/real-estate-img.jpg" alt="" class="wp-image-153"/></a></figure>
<!-- /wp:image -->

<!-- wp:image {"id":3778,"sizeSlug":"large","linkDestination":"media"} -->
<figure class="wp-block-image size-large"><a href="https://www.law-yg.co.il/wp-content/uploads/2022/03/850-scaled.jpg"><img src="https://www.law-yg.co.il/wp-content/uploads/2022/03/850-1024x683.jpg" alt="" class="wp-image-3778"/></a><figcaption>wooden gavel and books on wooden table</figcaption></figure>
<!-- /wp:image --></figure>
<!-- /wp:gallery -->

<!-- wp:heading {"level":3} -->
<h3><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong>מה כולל הסכם גירושין?</strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></h3>
<!-- /wp:heading -->

<!-- wp:paragraph -->
<p>כאמור, הסכם גירושין יכול לעסוק בשורה ארוכה של נושאים אותם רואים בני הזוג כנושאים שיש להסדיר ביניהם כתוצאה מהגירושין, וכל נושא שעליו מעוניינים בני הזוג להגיע להסכמות הוא נושא לגיטימי. יחד עם זאת, את כלל הנושאים הנכללים בהסכם גירושין, נהוג לחלק לשלושה סוגים מרכזיים:</p>
<!-- /wp:paragraph -->

<!-- wp:heading {"level":4} -->
<h4><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong>חלוקת רכוש</strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></h4>
<!-- /wp:heading -->

<!-- wp:paragraph -->
<p>בפרק זה של הסכם הגירושין נכללות ההסכמות ביחס לחלוקת הרכוש שצברו בני הזוג במהלך חייהם המשותפים, ו/או רכוש שהביא כל בן זוג יחד איתו אל תוך המערכת הזוגית, והפך לרכוש משותף במהלך השנים. תחת המונח "רכוש" נכללים שורה ארוכה של נושאים כמו דירה ונדל"ן אחר, רכבים, ריהוט, חסכונות, פיקדונות, עסקים, בעלות עסקית, זכויות סוציאליות, זכויות ממוניות אחרות, חשבונות בנק, ולא פחות מכך, גם חובות שצברו יחד בני הזוג.</p>
<!-- /wp:paragraph -->

<!-- wp:paragraph -->
<p>כאשר מדובר בבני זוג שלא הביאו לעולם ילדים משותפים, בזה מסתיים בדרך כלל הסכם הגירושין. כאשר יש לבני הזוג ילדים משותפים, יש צורך בהסדרת משמורת הילדים ומזונות הילדים במסגרת הסכם הגירושין.</p>
<!-- /wp:paragraph -->

<!-- wp:heading {"level":3} -->
<h3><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong>משמורת ילדים</strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></h3>
<!-- /wp:heading -->

<!-- wp:paragraph -->
<p>בפרק זה של ההסכם, מפורטות ההסכמות בין בני הזוג ביחס למשמורת שתינתן לכל אחד מן ההורים על ילדיהם. בהיבט זה, יכולים בני הזוג להגיע להחלטה כי המשמורת תוענק באופן בלעדי לאחד ההורים, שיהפוך להורה המשמורן וביתו יהפוך למקום מגוריהם העיקרי של הילדים, בעוד ההורה השני יזכה להסדרי ראייה של הילדים, או להגיע להחלטה על משמורת משותפת, במסגרתה שני ההורים יהיו משמורנים, והמשמרות תחולק ביניהם בצורה שוויונית.</p>
<!-- /wp:paragraph -->

<!-- wp:heading {"level":3} -->
<h3><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong>מזונות ילדים</strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></h3>
<!-- /wp:heading -->

<!-- wp:paragraph -->
<p>בפרק זה של ההסכם, נקבעים גובה ותנאי תשלום מזונות הילדים, היום יותר מתמיד, ביחס ישר למשמורת הילדים. כמו כן, נקבעים תנאים נוספים כדוגמת מחציות עבור הוצאות חריגות, מועד התשלום החודשי, הצמדה למדד וכן הלאה.</p>
<!-- /wp:paragraph -->

<!-- wp:heading {"level":3} -->
<h3><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong><strong>אישור הסכם גירושין</strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></strong></h3>
<!-- /wp:heading -->

<!-- wp:paragraph -->
<p>על פי חוקי מדינת ישראל, הסכמי מזונות ומשמורת ילדים חייבים באישור בית המשפט לענייני משפחה. הסכם שבו נקבעים מזונות ו/או משמורת הילדים שלא אושר על ידי בית המשפט הוא למעשה חסר תוקף משפטי, ואינו בר אכיפה עד שלא יאושר על ידי בית המשפט. בתהליך האישור, בוחן השופט האם הסעיפים בהסכם הם חוקיים ואינם פוגעים בטובת הילדים. בהמשך לכך, עומדים הצדדים מול השופט, וזה בוחן האם כל אחד מן הצדדים חתם על ההסכם מרצונו החופשי ובתום לב, ובמידה והכל כשורה, מאשר השופט את ההסכם, שמקבל אז את תוקפו המשפטי.</p>
<!-- /wp:paragraph -->

<!-- wp:paragraph -->
<p>במידה והסכם הגירושין אינו כולל סעיפים על משמורת ומזונות הילדים, אין חובה לאשרר אותו בבית המשפט, אם כי גם במקרה כזה מומלץ להשיג אישור כזה, שיעניק להסכם חוזק משפטי גבוה יותר. בכדי להבטיח שההסכם עומד בסטנדרטים הנדרשים על ידי בתי המשפט בישראל, מומלץ לערוך את ההסכם בליווי עורך דין מומחה, ולכל הפחות לתת את ההסכם לבדיקה של עורך דין כזה לפני הגשתו לאישור בית המשפט.</p>
<!-- /wp:paragraph -->

<!-- wp:paragraph -->
<p>על אף זאת, ישנם מקרים בהם בני זוג חותמים על הסכם ביניהם ואינם מעבירים את ההסכם לאישור בית המשפט. במקרה כזה, אם בעתיד יבקש אחד הצדדים לפתוח את ההסכם, עשוי בית המשפט לאשר את ההסכם בדיעבד, בטענה כי בני הזוג פעלו על פיו עד כה ומשכך ניתן לו התוקף מכוח המציאות. על כן, אם אחד הצדדים מרגיש כי ההסכם אינו מייצג את רצונותיו וצרכיו בצורה מלאה, והוא אינו מצליח להגיע להסכמות הרצויות עם הצד השני, מומלץ להגיע לבית המשפט מראש ולהעלות את הטענות בתהליך אישור ההסכם. </p>
<!-- /wp:paragraph -->

<!-- wp:heading {"level":3} -->
<h3><strong><strong>כמה עולה הסכם גירושין?</strong></strong></h3>
<!-- /wp:heading -->

<!-- wp:paragraph -->
<p>ככלל, הסכם גירושין יכול להיכתב ולהיחתם בין בני הזוג באופן עצמאי ללא ליווי של עורך דין, וזאת בתנאי שההסכם הועבר לאישור בית משפט לענייני משפחה כאמור לעיל. יחד עם זאת, הסכם גירושין, ובמיוחד אם הוא משלב הסכמות בנושאי משמורת ומזונות, הוא הסכם הרואה פני עתיד וההתחייבויות הניתנות בו צפויות להשפיע על הצדדים למשך עשורים קדימה. על כן, מומלץ וחשוב שההסכם ייערך בליווי עורכי דין המייצגים את הצדדים, ועומדים כל אחד על האינטרסים של כל צד. כל עוד הדרישות של שני הצדדים הן סבירות ומקובלות, עורכי הדין צפויים להגיע במהירות לפשרות בכל הנושאים ולערוך הסכם טוב, שייצג את רצון הצדדים לאורך שנים.</p>
<!-- /wp:paragraph -->

<!-- wp:paragraph -->
<p>במקרה כזה, עריכת הסכם הגירושין תעלה כמובן כסף לכל צד שנעזר בעורך דין, ועלות זו תיקבע בהתאם למורכבות המקרה. כך למשל, היקף הנכסים והרכוש שיש לכלול בהסכם והיקף הפעולות שיש לבצע על מנת להעריך את שוויים המוסכם של הנכסים, משפיעים באופן ישיר על זמן העבודה של עורך הדין ובהמשך לכך גם על עלות השירות. הקושי להגיע להסכמות והצורך בעוד ועוד פגישות למשא ומתן, גם הוא משפיע על העלות הכוללת, אך בסך הכל, אם הדברים מתקדמים בצורה סבירה ומעלה, העלות היא שווה לכל כיס ולבטח משתלמת ביחס לערך המסופק על ידי עורך הדין.</p>
<!-- /wp:paragraph -->

<!-- wp:heading {"level":3} -->
<h3><strong><strong><strong>פתיחת הסכם גירושין</strong></strong></strong></h3>
<!-- /wp:heading -->

<!-- wp:paragraph -->
<p>הסכם גירושין, כמו כל הסכם אחר, נועד לקבע הסכמות בין שני הצדדים החתומים עליו. בדיוק כפי שלא ניתן לפתוח כל הסכם אחר לאחר שנחתם, כך לא ניתן לפתוח גם הסכם גירושין. על פי דיני החוזים, בכל הסכם חייב להישמר עיקרון הסופיות, קרי מרגע שחתמו הצדדים על ההסכם, ההסכם מחייב אותם עד תפוגת תוקפו. זאת הסיבה שלא ניתן לפתוח הסכם לשכירות דירה לאחר שנחתם, הסכם לרכישת מוצר או הסכם גירושין.</p>
<!-- /wp:paragraph -->

<!-- wp:paragraph -->
<p>יחד עם זאת, פתיחת הסכם גירושין, כמו בכל הסכם אחר, מתאפשרת כאשר מצליח אחד הצדדים להוכיח עילה חוזית לביטול ההסכם, ובכלל זה חוסר תום לב, חתימה מחוסר רצון, עושק, כפייה, תרמית או הטעייה. מאחר והסכם גירושין גם עובר תהליך של אישור בית המשפט, הרי שהצדדים מעידים במעמד האישור כי חתמו על ההסכם בתום לב ומרצונם החופשי, ולכן יהיה קשה לפתוח את ההסכם על בסיס עילות אלה.</p>
<!-- /wp:paragraph -->

<!-- wp:paragraph -->
<p>אחרי שאמרנו את זה, הסכם גירושין הכולל בתוכו מרכיבים של מזונות ומשמורת ילדים, ניתן בהחלט לפתיחה במידה והצד המגיש את הבקשה יכול להוכיח שינוי נסיבות מהותי. שינוי נסיבות כזה יכול להיות מעבר דירה למקום מרוחק, התנהלות חריגה של הצד השני להסכם, שינוי מהותי במצב בריאותי ובכושר ההשתכרות, שינוי מהותי ברצון הילדים וכן הלאה. בשינוי נסיבות כזה, קיימת עילה לפתיחת ההסכם ולדיון מחדש בו.</p>
<!-- /wp:paragraph -->

<!-- wp:paragraph -->
<p>אם עולה הצורך לפתוח הסכם גירושין, יש לפנות לעורך דין המתמחה בתחום של דיני משפחה ומכיר את הפסיקה האחרונה והעדכנית בתחום זה. רק עורך דין מקצועי ומנוסה יוכל לבחון את הדברים והנסיבות הקיימות בתיק, ולבסס קו משפטי שעל בסיסו ניתן יהיה להוכיח עילה לביטול או פתיחת ההסכם ודיון מחדש בו על פי בקשת אחד הצדדים.</p>
<!-- /wp:paragraph -->