<!-- wp:paragraph -->
<p>מקרים רבים של אלימות במשפחה היו יכולים להימנע לו היו פועלים האנשים הנפגעים מאותה אלימות בצורה מיידית ויעילה. אחד הכלים החשובים שעומדים לרשות אותם אנשים הסובלים מאלימות במשפחה הוא הכלי של צו הגנה, צו שיכול לכלול שורה ארוכה של מגבלות על הצד החשוד בהפעלת אלימות, לרבות הרחקתו ממבקש הצו, החרמת נשק אישי ועוד. הפנייה לעורך דין משפחה בבקשה לפעול להוצאת צו הגנה צריכה להתבצע באופן מיידי עם עליית החשש לקיומה של סכנה פיזית ממשית ומוחשית. את הדיון בבקשת הצו ניתן לקיים במעמד צד אחד, ללא נוכחות הצד החשוד ובהינתן חשד סביר, בית המשפט יוציא צו כזה באופן מיידי. </p>
<!-- /wp:paragraph -->

<!-- wp:heading -->
<h2><strong><strong><strong><strong><strong><strong><strong><strong>מהו צו הגנה?</strong></strong></strong></strong></strong></strong></strong></strong></h2>
<!-- /wp:heading -->

<!-- wp:paragraph -->
<p>צו הגנה הוא כלי משפטי חשוב, ולא פחות מכך גם חברתי, בהתמודדות עם אלימות במשפחה. הסטטיסטיקה ברורה לכל, וברובם המכריע של המקרים המדובר באישה הסובלת מאלימות מצד בעלה. במקרים אלה עשויה האישה להזדקק להגנה מפני אלימות בעלה, והכלי המיידי שעומד לרשותה לשם כך הוא צו הגנה. יחד עם זאת, אלימות מופעלת גם מצד נשים כלפי בעליהן, וצו ההגנה הוא צו שאותו יכולים לבקש שני המינים באותה מידה. כאמור, במרבית המקרים מדובר בבקשה המוגשת על ידי אישה כנגד בעלה, ועל כן בשורות הבאות נניח את המצב השכיח הזה.</p>
<!-- /wp:paragraph -->

<!-- wp:paragraph -->
<p>צו הגנה הוא צו שניתן על ידי בית המשפט, ומונע מהבעל להתקרב לאישה על פי התנאים המפורטים בצו. לרשות אישה הסובלת מאלימות מצד בעלה עומדים כמה וכמה כלים, אותם היא יכולה להפעיל לאורך הדרך עד כדי כניסה למעון לנשים מוכות, אבל הצעד ההגיוני הראשון שיש לעשות הוא להרחיק את הבעל מהאישה, ולשם כך קיים צו הגנה אותו ניתן לקבל בדיון מהיר המתקיים במעמד צד אחד.</p>
<!-- /wp:paragraph -->

<!-- wp:gallery {"columns":2,"linkTo":"media"} -->
<figure class="wp-block-gallery has-nested-images columns-2 is-cropped"><!-- wp:image {"id":3779,"sizeSlug":"large","linkDestination":"media"} -->
<figure class="wp-block-image size-large"><a href="https://www.law-yg.co.il/wp-content/uploads/2022/03/4752-scaled.jpg"><img src="https://www.law-yg.co.il/wp-content/uploads/2022/03/4752-1024x683.jpg" alt="" class="wp-image-3779"/></a><figcaption>Concerned serious wife sad about family problem, thinking about relationships ending, husband sitting behind being ignorant and indifferent. Concept of spouse break up, unsuccessful marriage, quarrel</figcaption></figure>
<!-- /wp:image -->

<!-- wp:image {"id":3774,"sizeSlug":"large","linkDestination":"media"} -->
<figure class="wp-block-image size-large"><a href="https://www.law-yg.co.il/wp-content/uploads/2022/03/192-scaled.jpg"><img src="https://www.law-yg.co.il/wp-content/uploads/2022/03/192-1024x683.jpg" alt="Couples have a relationship problem after quarreling, offended. The wife took the wedding ring and decided to quit and divorce." class="wp-image-3774"/></a></figure>
<!-- /wp:image --></figure>
<!-- /wp:gallery -->

<!-- wp:heading {"level":3} -->
<h3><strong><strong><strong><strong><strong><strong><strong><strong><strong>צו הגנה במעמד צד אחד</strong></strong></strong></strong></strong></strong></strong></strong></strong></h3>
<!-- /wp:heading -->

<!-- wp:paragraph -->
<p>מסיבות מובנות, הצורך בקבלת צו הגנה עולה כאשר האישה מאוימת על ידי בעלה, וכאשר קיימת דחיפות לקבלתו. מסיבות אלה, החוק מאפשר לקיים דיון מהיר במעמד צד אחד, קרי דיון בבית המשפט במעמד האישה המבקשת בלבד וללא נוכחות הבעל שכנגדו מבוקש הצו. במקרה כזה, על האישה לפנות לעורך דין משפחה שיגיש בקשה מהירה לקיום דיון בהוצאת הצו. האישה עם עורך דינה יזומנו לדיון שייקבע באופן מיידי, ואליו לא יזומן הבעל. בדיון יציג עורך הדין את העילות הקיימות לבקשת הצו, ועל פי שיקול דעתו יוציא השופט צו הגנה לתקופה קצובה.</p>
<!-- /wp:paragraph -->

<!-- wp:paragraph -->
<p>חשוב לציין כי במקרה של הוצאת צו הגנה במעמד צד אחד, בית המשפט מחויב לקיים דיון נוסף בתוך 7 ימים מיום הוצאת צו ההגנה, והפעם במעמד שני הצדדים יחד.</p>
<!-- /wp:paragraph -->

<!-- wp:heading {"level":4} -->
<h4><strong><strong><strong><strong><strong><strong><strong><strong><strong><strong>באילו תנאים ניתן צו הגנה?</strong></strong></strong></strong></strong></strong></strong></strong></strong></strong></h4>
<!-- /wp:heading -->

<!-- wp:paragraph -->
<p>צו הגנה הוא צו שמיועד להגן על האישה מפני אלימות בעלה, במקרה שבו קיימת סכנה פיזית ממשית ומוחשית כנגדה מצד בעלה. לשם כך על האישה להראות את נטייתו האלימות של בעלה, ולהביא בפני בית המשפט טענות מגובות בדבר התנהלות הבעל, אשר יכולה להעלות אצל האדם הסביר את החשש כי אכן קיימת סכנה פיזית ממשית.</p>
<!-- /wp:paragraph -->

<!-- wp:paragraph -->
<p>צו הגנה הוא צו שפוגע למעשה בזכויותיו הבסיסיות של הבעל, להסתובב בכל מקום שירצה ואף לראות או להתקרב לילדיו או לבית המשותף. בהתאם לכך, יורה בית המשפט על הוצאת צו הגנה אך ורק אם שוכנע כי האישה אכן נמצאת במצב של סכנה ממשית ומוחשית.</p>
<!-- /wp:paragraph -->

<!-- wp:paragraph -->
<p>במקרים רבים, הבקשה לצו הגנה מוגשת לאחר שהבעל כבר הפעיל אלימות כלפי האישה, ובמקרה כזה ככל שמוגשת הבקשה לקבלת צו הגנה בסמוך לקרות אותה אלימות, כך יהיה קל יותר לאישה להוכיח את טענותיה בדבר סכנה פיזית ממשית. בהתאם לכך, חשוב שכבר עם עליית החשש להפעלת אלימות מצד הבעל, תיפנה האישה לעורך דין משפחה שיכין את כל המסמכים הנדרשים ויגיש בקשה לקיום דיון דחוף.</p>
<!-- /wp:paragraph -->

<!-- wp:heading {"level":4} -->
<h4><strong><strong><strong><strong><strong><strong><strong><strong><strong><strong><strong>מהן המגבלות החלות במסגרת צו הגנה?</strong></strong></strong></strong></strong></strong></strong></strong></strong></strong></strong></h4>
<!-- /wp:heading -->

<!-- wp:paragraph -->
<p>תכולתו של צו הגנה נקבעת על ידי בית המשפט בהתאם לנסיבות המקרה, ויכולות להשתנות ממקרה למקרה. המגבלה השכיחה ביותר ונכללת כמעט בכל צו הגנה היא המגבלה של הרחקת הגורם החשוד באלימות מן הגורם המבקש. במסגרת החלטת ההרחקה יקבע בית המשפט את רדיוס המרחק מהצד המבקש, אליו לא יוכל להתקרב הצד החשוד. בנוסף, יכול בית המשפט לקבוע כי הצד החשוד יפקיד את נשקו בתחנת המשטרה ולא יהיה רשאי לשאת נשק במהלך תקופת הצו, לא יוכל ליצור קשר עם הצד המבקש וכדומה.</p>
<!-- /wp:paragraph -->

<!-- wp:paragraph -->
<p>מטרתו של הצו היא למנוע עד כמה שאפשר את האפשרות של הצד החשוד באלימות, להפעיל אלימות כלפי הצד המבקש. בהתאם לכך, ככל שחומרת הדברים תהיה רבה יותר וככל שהחשש יהיה כבד יותר, כך יפעיל בית המשפט מגבלות קונקרטיות ומקיפות יותר. תוקף צו הגנה עומד על שלושה חודשים מיום הוצאתו. עם הגעת צו ההגנה למועד תפוגת תוקפו, יכול הצד המבקש להגיש בקשה להארכת הצו, ובית המשפט יכול להאריך את תוקף הצד על פי שיקול דעתו ובהתאם לנסיבות.</p>
<!-- /wp:paragraph -->

<!-- wp:heading {"level":3} -->
<h3><strong><strong><strong><strong><strong><strong><strong><strong><strong><strong><strong><strong><strong>האם צו הגנה הוא כלי יעיל?</strong></strong></strong></strong></strong></strong></strong></strong></strong></strong></strong></strong></strong></h3>
<!-- /wp:heading -->

<!-- wp:paragraph -->
<p>התשובה היא בהחלט כן. במרבית המקרים, הפעלת האלימות מהצד החשוד כלפי הצד המבקש מתבצעת מתוך תפיסת החולשה של הצד המבקש על ידי הצד החשוד. האלימות מופעלת ברגעים של זעם ומתוך תחושת יכולת. עבור מרבית החשודים באלימות במשפחה, רובם אינם מחזיקים בתיק פלילי, צו הגנה הוא כלי מרתיע מאוד ובמידה שקיימת הפרה, המשטרה נוהגת לפעול במהירות ובחומרה. כמו כן, החופש שיש לבית המשפט להפעיל מגבלות שונות, מגביר אף הוא את היעילות של הצו, וכך למשל, אם מדובר באדם שמחזיק ברישיון נשק, יילקח ממנו הנשק שהיה יכול לשמש אותו להפעלת אלימותו כלפי הצד המבקש.</p>
<!-- /wp:paragraph -->

<!-- wp:paragraph -->
<p>אחרי שאמרנו את זה, ישנם בהחלט מקרים בהם צו ההגנה אינו מספיק. גם ברוב המקרים הללו, יעילותו המופחתת של הצו יכולה להיחזות מראש, ובהתאם לכך יופעלו צעדים מחמירים יותר כלפי החשוד, לרבות מעצר, וכן אפשרות להכנסת הצד המבקש לאזור בטוח כדוגמת מעון לנשים מוכות. במקרים מעטים, מדובר באנשים עברייניים עם כוונות ברורות להפעיל את אלימותם, ואם דבר זה לא נחזה מראש, יעילותו של הצו היא אכן פחותה עד לא קיימת, אך זהו כאמור החריג ולא השכיח.</p>
<!-- /wp:paragraph -->

<!-- wp:heading {"level":3} -->
<h3><strong><strong><strong><strong><strong><strong><strong><strong><strong><strong><strong><strong>מה צריך לעשות בכדי לבקש צו הגנה?</strong></strong></strong></strong></strong></strong></strong></strong></strong></strong></strong></strong></h3>
<!-- /wp:heading -->

<!-- wp:paragraph -->
<p>בכדי להגיש בקשה לצו הגנה יש לשכור תחילה את שירותיו של עורך דין משפחה מומחה. במקרה הצורך, ניתן לפנות למרכז הסיוע של משרד המשפטים שימנה עורך דין במימון המדינה. עורך הדין ימליץ בפני המבקש לגבי כל המסמכים והתיעוד שיש לאסוף על מנת להגיש את הבקשה, ויזמן דיון דחוף במעמד צד אחד בבית המשפט.</p>
<!-- /wp:paragraph -->

<!-- wp:paragraph -->
<p>בית המשפט יבחן את המסמכים שהוגשו ואת תצהירו של המבקש, ואף עשוי לתשאל את המבקש על מנת להבין את חומרת המצב בצורה ישירה. אם שוכנע כי אכן קיימת סכנה פיזית ממשית למבקש, יוציא בית המשפט צו הגנה שיחול באופן מיידי. חשוב להדגיש את המיידיות של תהליך בקשת צו הגנה כולו. הדיון בצו נקבע בצורה מיידית, ההחלטה לגבי הצו ניתנת כבר בדיון הראשון ותוקף הצו הוא מיידי. יחד עם זאת, את המיידיות הזאת חייב לממש גם הצד המבקש, לא להתמהמה ולא להמתין שדברים רעים יקרו, אלא לפנות לעורך דין משפחה מומחה כבר עם החשד הראשון שעולה אצלו לגבי האפשרות להפעלת אלימות מצד החשוד.</p>
<!-- /wp:paragraph -->

<!-- wp:paragraph -->
<p>כאמור, צו הגנה הוא כלי יעיל מאוד ובמרבית המקרים הוא אכן מצליח למנוע מקרי אלימות רבים במשפחה. הצו יכול להינתן בכל מקרה של אלימות במשפחה, הן כלפי הילדים והן בין ההורים. בכדי למצות את יעילות הצו חשוב להתחיל את התהליך באופן מיידי, ולהשיג את הצו בתוך הזמן הקצר ביותר האפשרי, ואת זה יש להתחיל עם שכירת שירותיו של עורך דין משפחה מומחה כבר כשעולה החשד להפעלת אלימות מצד מישהו כלפי מישהו במשפחה.</p>
<!-- /wp:paragraph -->